V E N D i M
Nr. 323, datë 4.7.2002

Për kalimin e korpusit trekatësh të "alimpeks" sh.a.-së Shkozet, durrës, në administrim të ministrisë së punës dhe çështjeve sociale
[bookmark: _GoBack](Ndryshuar me VKM nr. 294, datë 8.5.2003)
(i përditësuar)

Në mbështetje të pikës 2 të nenit 100 të Kushtetutës dhe të neneve 10, 13 dhe 15 të ligjit nr.8743, datë 22.2.2001 "Për pronat e paluajtshme të shtetit" dhe të nenit 2 të ligjit 7889, datë 14.12.1994 "Për statusin e invalidit", me propozimin e Zëvendëskryeministrit dhe Ministër i Punës dhe Çështjeve Sociale, Këshilli i Ministrave

V E N DO S i:

1. Regjistrimin e pasurisë së paluajtshme “Magazinat e korpusit trekatësh, me pamje nga deti, me sipërfaqe ndërtimi 1182,9 m2, që administrohet nga “Alimpeks” sh.a. në pronësi të Republikës së Shqipërisë dhe kalimin në administrim të Ministrisë së Punës dhe Çështjeve Sociale”, si organ shtetëror përgjegjës për administrimin e pasurisë së paluajtshme të mësipërme.
2. Ngarkohet Ministria e Punës dhe Çështjeve Sociale t’i japë Shoqatës së Invalidëve të Punës të Shqipërisë, për nevoja të saj, pasurinë e paluajtshme të treguar në pikën 1 të këtij vendimi, në huapërdorje, pa kundërshpërblim dhe të nënshkruajë e ndjekë zbatimin e kontratës përkatëse të huapërdorjes.
3. Ngarkohen Ministria e Punës dhe Çështjeve Sociale dhe "Alimpeks", sh.a.-ja, për zbatimin e këtij vendimi.
Ky vendim hyn në fuqi pas botimit në Fletoren Zyrtare.

